Document ID: /roh_data/filtered/fineweb-2-filterrobots_roh.jsonl.gz/34780

Sper l'ultimatum per la Russia, sto la federaziun russa da ballape pajar in chastì da 150'000 euros, communitgescha la Uefa.
Russia accepta mesiras
Il minister da sport russ ha ditg da vulair acceptar la decisiun. Latiers haja Moscau chapientscha, sche la Frantscha tramettia davent fans problematics. Els vegnian chatschads ord il pajais, perquai ch'els na sajan betg vegnids per guardar ballape. Il campiunadi europeic saja ina festa da ballape, ma tuts discurrian mo da patangadas e chastis.
RR novitads 14:00